Bømlabrua

Bømlabrua je cestný visutý most premosťujúci úžinu Spyssøysundet medzi ostrovmi Nautøy v obci Stord a Spissøy v obci Bømlo v nórskom kraji Hordaland. Most bol postavený medzi marcom 1999 a septembrom 2000 ako súčasť projektu Trekantsambandet, ktorý spája ostrovy Stord a Bømlo s nórskou pevninou a jeho súčasťou je podmorský tunel Bømlafjordtunnelen (ostrov Føyno – nórska pevnina), visutý most Stordabrua (ostrovy Stord – Føyno), menší most spájajúci ostrovy Føyno a Nautøy, Bømlabrua a trámový most Spissøybrua spájajúci ostrovy Spissøy a Bømlo. Na rozdiel od Stordabrua a Bømlafjordtunnelen, ktoré sú súčasťou E39, bol však Bømlabrua (nachádzajúci sa na ceste Fylkesvei 542) otvorený o 5 mesiacov neskôr a to 30. apríla 2001. Finančné náklady na výstavbu činili 275 mil. NOK. Celková dĺžka mosta je 998 m, hlavné visuté pole s dĺžkou rozpätia 577 m sa radí medzi najdlhšie v krajine. Pylóny sú 105 m vysoké, mostovka má šírku 13 m. Výškový rozdiel medzi najvyšším bodom mostovky a hladinou úžiny je 36 m. Referencie Externé odkazy Bømlabrua v databáze Structurae Bømlabrua v databáze Bridgemeister Bømlabrua v databáze Bridge-info.org